Che’ Puan Mahkota Khaleeda Johor

Yang Amat Mulia Che’ Puan Mahkota Khaleeda Johor (lahir Khaleeda binti Bustamam; ) merupakan suri kepada Tunku Mahkota Ismail ibni Sultan Ibrahim, Pemangku Sultan Johor dan Tunku Mahkota Johor.

 Pendidikan 
Baginda telah mula mendapat pendidikan awal di Sekolah Rendah Kebangsaan Taman Seri Gombak, Selangor (2000 hingga 2003), Sekolah St. George's Hanover Square, London (2003 hingga 2004), Sekolah Menengah Westminster Academy London (September 2004 hinnga Julai 2008) dan Sekolah Sri Utama, Kuala Lumpur (2010).

 Kehidupan peribadi
Che' Puan Mahkota Khaleeda merupakan anak kepada pasangan Encik Bustamam bin Daud dan Puan Aziyah binti Abdul Aziz. Mereka sekeluarga menetap di Kuala Lumpur. Baginda juga khabarnya fasih berbahasa Melayu, Inggeris dan Sepanyol.

Perkahwinan dan anakanda
Pada 24 Oktober 2014, DYAM Tunku Ismail dan YAM Che' Puan Mahkota Khaleeda direstui untuk berkahwin di Istana Bukit Serene. Perkahwinan mereka telah disempurnakan oleh YBhg. Mufti Johor, Dato' Mohd Tahrir Samsudin. Selepas diijab kabulkan, baginda dikurniakan gelaran Che' Puan iaitu gelaran yang diberikan kepada isteri Tunku Mahkota Johor yang berasal daripada golongan orang kebanyakan (rakyat biasa).(20 Oktober 2014). Cik Khaleeda akan dikurniakan gelaran Che’ Puan, isteri kepada Tunku Mahkota Johor  mStar. Dicapai pada 6 September 2023. 

Pasangan diraja ini dikurniakan anakanda pertama dan puteri sulung diberi nama YAM Tunku Khalsom Aminah Sofiah yang diputerakan pada 25 Jun 2016.NST Online: Johor crown prince weds sweetheart. Baginda dikurniakan anakanda kedua dan putera sulung diberi nama DYAM Tunku Iskandar Abdul Jalil Abu Bakar Ibrahim (Raja Muda Johor) yang diputerakan pada 14 Oktober 2017. Baginda dikurniakan anakanda ketiga dan putera kedua diberi nama YAM Tunku Abu Bakar Ibrahim yang diputerakan pada 16 Julai 2019. Baginda dikurniakan anakanda keempat dan puteri kedua diberi nama YAM Tunku Zahrah Zarith Aziyah yang diputerakan pada 21 April 2021.

Gelaran diraja
Jumaah Majlis DiRaja sukacita mengumumkan bahawa Duli Yang Maha Mulia Sultan Ibrahim, Sultan Yang Di-Pertuan bagi Negeri dan Jajahan Takluk Johor Darul Ta'zim dengan kuasa hak dan keistimewaan Baginda dibawah Fasal 23 Bahagian Pertama, dan Fasal 7 (2)(e) Bahagian Kedua Undang-Undang Tubuh Kerajaan Johor 1895 dan dengan persekutuan Jumaah Majlis DiRaja telah suka dan berkenan pada 31 Disember 2023 melantik, mengurniakan dan menggelar suri kepada Duli Yang Amat Mulia Tunku Mahkota Johor sebagai Yang Amat Mulia Che’ Puan Mahkota Khaleeda Johor berkuatkuasa serta-merta pada 7 Januari 2024.Mohd Sharkawi Londing (2 Januari 2024) Isteri TMJ terima kurnia gelaran Yang Amat Mulia Che’ Puan Mahkota Khaleeda binti Bustamam. Kosmo!. Dicapai pada 2 Januari 2024.

 Kerabat 
YAM Che' Puan Mahkota Khaleeda berkahwin dengan DYAM Tunku Ismail. Pasangan diraja ini dikurniakan dua orang puteri dan dua orang putera.

 Nama  Keputeraan  Tempat Keputeraan  Umur Yang Amat Mulia  Tunku Khalsom Aminah Sofiah    Wad Diraja Hospital Sultanah Aminah, Johor Bahru   Duli Yang Amat Mulia Raja Muda Johor   Tunku Iskandar Abdul Jalil Abu Bakar Ibrahim     Wad Diraja Hospital Sultanah Aminah, Johor Bahru   Yang Amat Mulia  Tunku Abu Bakar Ibrahim    Wad Diraja Hospital Sultanah Aminah, Johor Bahru   Yang Amat Mulia  Tunku Zahrah Zarith Aziyah    Wad Diraja Hospital Sultanah Aminah, Johor Bahru  

 Peranan dan penglibatan dengan masyarakat 
Baginda merupakan Penaung DiRaja Persatuan Bola Jaring dan Persatuan Badminton negeri JohorYoutube: CHE’ PUAN KHALEEDA: RAKYAT SIHAT LAHIRKAN MINDA POSITIF

Baginda telah dilantik sebagai Pro-Canselor Universiti Teknologi Malaysia pada 12 Julai 2021.Nor Hidayati Mokhtar (12 Julai 2021) Yang Amat Mulia Che’ Puan Besar Khaleeda binti Bustamam telah dilantik sebagai Pro-Canselor baharu bagi Universiti Teknologi Malaysia (UTM) berkuat kuasa 12 Julai 2021 hingga 11 Julai 2024. UTM NewsHub. Dicapai pada 6 September 2023.

Baginda juga merupakan Yang Dipertua Persatuan Pandu Puteri Malaysia (PPPM) Cawangan Negeri Johor.

 Panggilan dan gelaran 

 16 Julai 1993 - 24 Oktober 2014: Cik Khaleeda binti Bustamam
 24 Oktober 2014 - 15 September 2019: Yang Mulia Che' Puan Khaleeda binti Bustamam
 15 September 2019 - 23 Mac 2021: Yang Amat Mulia Che' Puan Khaleeda binti Bustamam
 23 Mac 2021 - 31 Disember 2023: Yang Amat Mulia Che' Puan Besar Khaleeda binti Bustamam(25 Mac 2021). DYMM Sultan Johor, Sultan Ibrahim berkenan memuliakan gelaran isteri Tunku Mahkota Johor, Che’ Puan Khaleeda Bustamam dengan gelaran “Yang Amat Mulia Che’ Puan Besar Khaleeda Bustamam”. Sinar Harian. Dicapai pada 6 September 2023.
 1 Januari 2024 - 7 Januari 2024: Yang Amat Mulia Che' Puan Mahkota Khaleeda binti Bustamam
 7 Januari 2024 - kini: Yang Amat Mulia Che' Puan Mahkota Khaleeda Johor

Nama penuh berserta gelaran rasmi baginda ialah:

 Darjah kebesaran 
Che' Puan Mahkota Khaleeda Johor telah dikurniakan:

 :
 50px  Darjah Kerabat Johor Yang Amat Dihormati, Darjah Kerabat Johor Yang Amat Dihormati Pangkat Pertama (DK I) (23 Mac 2019)
 50px Darjah Mahkota Johor Yang Amat Mulia Pangkat Pertama, Dato’ Sri Paduka Mahkota Johor (SPMJ) - Datin Paduka (15 Mac 2015)

 Rujukan 

 Biodata Che’ Puan Khaleeda binti Bustamam

 Pautan luar 


Kategori:Kelahiran 1993
Kategori:Penerima Darjah Kerabat Johor Yang Amat Dihormati Pangkat Pertama
Kategori:Penerima Darjah Dato’ Sri Paduka Mahkota Johor